Jen Psaki

Jennifer Rene Psaki (; lahir 1 Disember 1978) ialah penasihat politik Amerika Syarikat yang bertugas di pentadbiran Biden sebagai Setiausaha Akhbar Rumah Putih ke-34. Sebelumnya, beliau pernah berkhidmat sebagai jurucakap Jabatan Negara Amerika Syarikat dan memegang pelbagai peranan media kanan dan komunikasi di Rumah Putih dibawah bekas Presiden Barack Obama. Beliau juga pernah menjadi penyumbang kepada CNN.

Kehidupan awal
Psaki dilahirkan di Stamford, Connecticut, kepada James R. Psaki dan Eileen Dolan Medvey. Ayahnya merupakan pesara pemaju harta tanah, dan ibunya pula ialah seorang ahli psikoterapi. Beliau berketurunan Ireland, Yunani, dan Poland. Beliau lulus dari Greenwich High School pada 1996. Pada 2000, beliau lulus dari College of William & Mary dengan ijazah dalam pengajian Inggeris dan sosiologi. Beliau adalah ahli kumpulan pelajar Chi Omega. Di William & Mary, Psaki merupakan perenang gaya pukulan belakang yang kompetitif untuk pasukan atlet William & Mary Tribe selama dua tahun.

Kerjaya

Kerjaya awal
Psaki memulakan kerjayanya pada 2001 dengan kempen pemilihan semula calon Demokrat Iowa Tom Harkin untuk Senat A.S. dan Tom Vilsack untuk Gabenor. Psaki kemudian menjadi Timbalan Setiausaha Akhbar untuk kempen Presiden John Kerry pada 2004. Dari 2005 hingga 2006, Psaki berkhidmat sebagai pengarah komunikasi kepada ahli Dewan Perwakilan A.S. Joseph Crowley dan Setiausaha Akhbar Serantau untuk Jawatankuasa Kempen Kongres Demokrat.

Pentadbiran Obama
Sepanjang kempen Presiden oleh Senator A.S. Barack Obama pada 2008, Psaki berperanan sebagai Setiausaha Akhbar Perjalanan. Setelah Obama memenangi pilihan raya, Psaki mengikuti Obama ke Rumah Putih sebagai Timbalan Setiausaha Akhbar dan dinaikkan pangkat menjadi Timbalan Pengarah Komunikasi pada 19 Disember 2009. Pada 22 September 2011, Psaki meninggalkan jawatan ini untuk menjadi naib presiden kanan dan pengarah urusan di Washington, D.C., pejabat firma perhubungan awam Global Strategy Group.

Pada 2012, Psaki kembali ke bidang komunikasi politik sebagai Setiausaha Akhbar untuk kempen pilihan raya Presiden Obama 2012. Pada 11 Februari 2013, Psaki menjadi jurucakap Jabatan Negara Amerika Syarikat. Pengambilan kerjanya di Jabatan Negara mendorong spekulasi bahawa beliau akan menggantikan Setiausaha Akhbar Rumah Putih Jay Carney ketika beliau meninggalkan Rumah Putih, tetapi pada 30 Mei 2014, diumumkan bahawa Josh Earnest akan menggantikan Carney. Pada 2015, beliau kembali ke Rumah Putih sebagai pengarah komunikasi dan berkhidmat sehingga akhir pentadbiran Obama.

Pada 7 Februari 2017, Psaki mula bekerja sebagai pengulas politik di CNN.

Pentadbiran Biden
Pada November 2020, Psaki meninggalkan CNN dan menyertai pasukan peralihan Biden-Harris. Akhir bulan itu, Psaki dilantik sebagai Setiausaha Akhbar Rumah Putih untuk pentadbiran Joe Biden. Beliau mengadakan taklimat akhbar pertamanya pada petang 20 Januari, selepas majlis angkat sumpah Biden.

Kehidupan peribadi
Pada 2010, Psaki berkahwin dengan Gregory Mecher, timbalan pengarah kewangan di Jawatankuasa Kempen Kongres Demokrat. Mereka mempunyai dua orang anak.

Rujukan

Pautan luar

  
 Salinan diarkibkan dari akaun Twitter rasmi Psaki dibawah pentadbiran Obama 
  

|-

|-

Kelahiran 1978
Orang hidup
Setiausaha Akhbar Rumah Putih
Pengarah Komunikasi Rumah Putih